[Πώς να εγγραφείτε]
Καλωσορίσατε στο Open Translation Project!
Για να αρχίσετε να συνεισφέρετε,
μεταβείτε στο TED.com και δημιουργήστε ένα προφίλ.
Μετά, πρέπει να εγγραφείτε
στο Amara, το διαδικτυακό μας εργαλείο μετάφρασης και μετεγγραφής.
Για να γίνει αυτό, πηγαίνετε στο Amara.org
και συνδεθείτε χρησιμοποιώντας το προφίλ σας στο TED.
Επιλέξτε τις γλώσσες σας.
Στο Open Translation Project,
εκτός από τις μεταφράσεις αγγλικών TEDTalks,
μπορείτε να μεταφράσετε και να μετεγγράψετε
TEDxTalks διατυπωμένες σε άλλες γλώσσες.
Διαλέξτε, λοιπόν, εδώ όλες τις γλώσσες
με τις οποίες αισθάνεστε άνετα για μετάφραση και μετεγγραφή.
Κατόπιν, επιλέξτε «Apply to Join».
Θα σας ζητηθεί να απαντήσετε σε μερικές ερωτήσεις.
Να είστε όσο το δυνατόν πιο ακριβείς
και θυμηθείτε να τις απαντήσετε όλες στα αγγλικά.
Όταν είστε έτοιμοι, υποβάλετε την αίτησή σας.
Επιτρέψτε μου να σας δώσω μια συμβουλή!
Μην ξεχάσετε να επιβεβαιώσετε το email σας στο email που σας έστειλε το Amara.
Αυτό θα σας επιτρέψει να λάβετε ενημέρωση
μόλις εγκριθεί η αίτησή σας.
Συνήθως χρειάζονται έως πέντε ημέρες για την έγκριση μιας αίτησης.
Μπορείτε να αξιοποιήσετε αυτό το χρόνο για να προετοιμαστείτε
κάνοντας μια περιήγηση στο εκπαιδευτικό μας υλικό στο TED.com και στο Wiki, OTPedia
και να αναζητήσετε TEDTalks, TEDxTalks και TED-Ed lessons
που πιθανότατα θέλετε να μεταφράσετε.
Μετά την έγκριση της αίτησής σας,
ελάτε σε επαφή με την κοινότητα OTP,
στις γενικές ομάδες μας στο Facebook,
«I translate TEDTalks» και «I transcribe TEDxTalks»
και βρείτε τη συγκεκριμένη ομάδα της γλώσσας σας στη διαρκώς αυξανόμενη λίστα του OTPedia.
Προς το παρόν, καλές μετεγγραφές και μεταφράσεις!